Projektas

|  |
| --- |
| **UKMERGĖS RAJONO SAVIVALDYBĖS****TARYBA** |

**SPRENDIMAS**

**DĖL PRITARIMO Saulės elektrinės įrengimo, valdymo ir plėtros Ukmergės rajone INVESTICINIo PROJEKTo NAUJAI REDAKCIJAI**

2022 m. gegužės d. Nr.

Ukmergė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, įgyvendindama Ukmergės rajono savivaldybės 2021–2027 metų strateginio plėtros plano, patvirtinto Ukmergės rajono savivaldybės tarybos 2021 m. gegužės 27 d. sprendimu Nr. 7-125 ,,Dėl Ukmergės rajono savivaldybės 2021–2027 strateginio plėtros plano patvirtinimo“ 2 prioriteto „Subalansuota Ukmergės rajono plėtra“ 2.2. tikslo ,,Kurti modernią, inovatyvią ir darnią aplinką“ 2.2.2. uždavinį „Modernizuoti ir plėsti inžinerinę infrastruktūrą“, vadovaudamasi kvietimu teikti projektų paraiškas paramai gauti pagal Lietuvos Respublikos aplinkos ministro 2021 m. balandžio 21 d. įsakymu Nr. D1-237 patvirtinto Klimato kaitos programos lėšų naudojimo 2021 m. sąmatą detalizuojančio plano 1.2.1.2 dalį „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“, atsižvelgdama į 2021 m. birželio 23 d. mero potvarkiu Nr. 9-26 sudarytos darbo grupės saulės elektrinės įsirengimo klausimams spręsti siūlymus, Ukmergės rajono savivaldybės taryba n u s p r e n d ž i a:

Pritarti Saulės elektrinės įrengimo, valdymo ir plėtros Ukmergės rajone investicinio projekto 5.4. dalies „III alternatyvos finansinė analizė“ naujai redakcijai (pridedama).

Savivaldybės meras

Parengė

Strateginio planavimo, investicijų ir

verslo plėtros skyriaus vedėja Inga Pračkailė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

PRITARTA

Ukmergės rajono savivaldybės

tarybos 2022 m. gegužės d.

sprendimu Nr.

**Saulės elektrinės įrengimo, valdymo ir plėtros Ukmergės rajone**

**investicinio projekto 5.4. dalies nauja redakcija**

**5.4. III alternatyvos finansinė analizė**

### 5.4.1. Korekcijos pagrindimas

2021 m. rugsėjo mėn. parengtame UAB “Ukmergės šiluma” Saulės elektrinės įrengimo, valdymo ir plėtros Ukmergės rajone investiciniame projekte, vertinant investicijų poreikį saulės elektrinės įrengimui turimame žemės sklype, buvo vadovautasi 2020 m. balandžio 20 d. pagal VERT nustatytu išlaidų dydžių, kuris sudarė 820 Eur/kW (be PVM). Įvertinant tai, kad per pastaruosius metus dėl geopolitinių pokyčių bei ženkliai pasikeitusios rinkos situacijos planuotas saulės elektrinių parko investicijos dydis (2952000,00 Eur be PVM), apskaičiuotas pagal minėtą VERT nustatytą išlaidų dydį, neatitinka realių šio laikotarpio statybos kainų, investicijos turi būti koreguojamos, įvertinant šiuos esminius pokyčius, kurie negalėjo būti įvertinti, rengiant investicinį projektą.

 Statistikos departamento paskelbta statybos sąnaudų elementų kainų analizė rodo, kad kainos 2022 m. kovą, palyginus su praeitų metų tuo pačiu laikotarpiu, padidėjo 19,8 procento (žr. statistikos departamento tinklapį).

Per minėtą laikotarpį ženkliai keitėsi ir elektros energijos kaina, todėl šis faktorius, įtakojantis investicinio projekto efektyvumą ir atsiperkamumą, taip pat turi būti koreguojamas.

Atsižvelgiant į minėtas aplinkybes, planuojama investicinio projekto koreguojama iki 3300000,00 Eur (be PVM), o skaičiuojama elektros energijos kaina – 0,27 Eur/kWh.

Koreguotas investicijų poreikis, reikalingas 3600 kW elektrinių parko įrengimui, 3300000,00 Eur (be PVM) arba 3993000,00 Eur (su PVM).

Įvertinus šiuos koregavimus, atliktas planuojamų investicijų efektyvumo vertinimas.

### 5.4.2. Investicijos

Vadovaujantis aukščiau minėtomis prielaidomis planuojamos saulės elektrinių parko įrengimo investicijos sudaro 3,3 mln. Eur (be PVM).

Investicijų poreikis, Eur:

|  |  |
| --- | --- |
| **Koreguoto IP vertė** | **Pirminio IP vertė** |
|   | be PVM | su PVM |   | be PVM | su PVM |
| Investicinė vertė(statybos) | 3 200 000,00 | 3 872 000,00 | Investicinė vertė(statybos) | 2 792 000,00 | 3 378 320,00 |
| Projekto administravimas | 100 000,00 | 121 000,00 | Projekto administravimas | 160 000,00 | 193 600,00 |
| **Iš viso:** | **3300000,00** | **3993000,00** | **Iš viso:** | **2952000,00** | **3571920,00** |

 Į šias investicijas įskaičiuota saulės elektrinių parko įrengimas, taip pat projekto įgyvendinimui reikalingos papildomos išlaidos.

Papildomos išlaidos, Eur (su PVM):

|  |  |
| --- | --- |
| **Išlaidų straipsniai** | **Vertė, Eur** |
| Investicinio projekto parengimas, projekto valdymo paslaugos | 30 000,00 |
| VERT leidimo, banko garantijos suteikimo, kitų leidimų išlaidos | 6 000,00 |
| Draudimo išlaidos | 1 000,00 |
| Projekto vykdymo techninė priežiūra | 12 000,00 |
| Administravimo išlaidos (DU 18 mėn., kitos išlaidos) | 40 000,00 |
| Įvairios projekto vykdymo išlaidos(ekspertizės, rinkos tyrimai, dalyvavimas Mercell atrankų sistemoje ir pan.) | 32 000,00 |
| **Iš viso:** | **121 000,00** |

Investicijų poreikis:

|  |  |  |
| --- | --- | --- |
|  | **Koreguota IP vertė** | **Pirminio IP vertė** |
|  | Eur, be PVM | Eur, su PVM | Eur, be PVM | Eur, su PVM |
| Investicijos viso | 3 300 000,00 | 3 993 000,00 | 2 952 000,00 | 3 571 920,00 |
| Investicijos 1 kW | 917 | 1109 | 820 | 992 |

###  5.4.3. Investicijų finansavimas

Projekto finansavimui prašoma finansinė parama iš Klimato kaitos programos. APVA pateiktos 35 paraiškos bendrai 3,6 MW galios saulės elektrinės statybai arba įsigijimui. Pagal priemonės „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ sąlygas nustatytas fiksuotas įkainis 793,76 Eur/kW su PVM (656,00 Eur/kW be PVM), skirtas 1 kW įrengtosios galios saulės elektrinei įsigyti ar įrengti. Maksimaliai gautina bendra finansinė parama sudarytų 2361600,00 Eur be PVM arba 2857536,00 Eur su PVM.

Kadangi šis fiksuotas įkainis nebuvo keičiamas, koreguojant IP investicijas, APVA finansinė parama nesikeičia.

Padidėjus investicijoms, papildomos investicijos bus finansuojamos nuosavomis lėšomis.

Investicijų finansavimas:

|  |  |  |  |
| --- | --- | --- | --- |
| **Finansavimo šaltiniai** | **Pirminio IP** | **Koreguoto IP** | **Skirtumas** |
|  | Eur (su PVM) | proc. | Eur (su PVM) | proc. | **Eur (su PVM)** |
| Finansinė parama | 2 857 536,00 | 80,00 | 2 857 536,00 | 71,56 | 0 |
| Nuosavos lėšos (savivaldybė) | 714 384,00 | 20,00 | 1 135 464,00 | 28,44 | 421 080,00 |
| Iš viso: | 3 571 920,00 | 100,00 | 3 993 000,00 | 100,00 | 421 080,00 |

### 5.4.4. Sutaupymai

Vertinant sutaupymus, skaičiuojamos sąnaudos, eksploatuojant įrengtas saulės elektrines saulės parke:

1) elektrinės priežiūros mokestis,

2) mokestis už elektrinės instaliuotą galią.

Saulės elektrinės priežiūros mokestis skaičiuojamas pagal vidutines rinkos kainas, nustatytas komercinių pasiūlymų pagrindu ir sudaro 20,29 Eur/kW (su PVM). Šios kainos koreguotame IP neperskaičiuotos.

Elektros galios mokestis yra valstybės reguliuojamas įkainis už energijos „pasaugojimą” tinkle, mokamas už saulės parko dalies galią ir jis sudaro 3,1944 Eur/1kw per mėnesį arba 38,33 Eur/1 kW metams. VERT įkainį nustato kasmet.

Bendros metinės sąnaudos sudaro 211 024,00 Eur su PVM.

Vertinant sutaupymus, faktinės skaičiuojamos elektros energijos sąnaudos, išskaičiuojant pagal suvartotą elektros energijos kainą ir vidutines sąnaudas sudaro 922 924,00 Eur. Skaičiavimų prielaidos:

1) faktinis metinis elektros energijos suvartojimas – 3418238 kWh,

2) skaičiuojama elektros energijos kaina (ESO paskirstymo tarifai + energijos tiekėjo kaina) – 0,27 Eur/kWh (pirminiame IP skaičiuojamos 0,17 Eur/kWh).

Suminiai sutaupymai, įrengus saulės elektrinių parką turimame žemės sklype, sudarytų 711 900,00 Eur per metus.

***Planuojami sutaupymai***

|  |
| --- |
| Faktinės elektros energijos išlaidos922 924,00 Eur |
| **↓** |
| Planuojami sutaupymai711 900,00 Eur |
| **↑** |
| Planuojamos elektros energijos išlaidos211 024,00 Eur |

### 5.4.5. Finansiniai rodikliai

Vadovaujantis aukščiau priimtomis skaičiavimų prielaidomis, skaičiuojamas nediskontuotas investicijų atsipirkimo laikas – 5,6 metai, o nuosavo kapitalo – 1,6 metai.

***Pagrindiniai investicijų efektyvumo rodikliai (SNA metodas)***

|  |  |  |
| --- | --- | --- |
| Rodiklis | Matavimo vnt. | Reikšmė |
| FGDV (angl. FNPV) – finansinė grynoji dabartinė vertė | Eur | 8 078 336,00 |
| FVGN (angl. FIRR) – finansinė vidinė grąžos norma | proc. | 17,51 |
| FGDV(K) (angl. FNPV of capital)-kapitalo finansinė grynoji dabartinė vertė | Eur | 10 935 872,00 |
| 4. FVGN(K) (angl. FIRR of capital) - kapitalo finansinė vidinė grąžos norma | proc. | 62,70 |

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO Saulės elektrinės įrengimo, valdymo ir plėtros Ukmergės rajone INVESTICINIo PROJEKTo korekcijai**

**AIŠKINAMASIS RAŠTAS**

2022 m. gegužės d.

Ukmergė

1. **Sprendimo projekto rengimo pagrindas.**

Vadovaujantis paskelbtu kvietimu teikti paraiškas pagal Klimato kaitos programos priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ , Ukmergės rajono savivaldybės administracija pateikė paraišką nutolusiai saulės elektrinei įrengti Ukmergės rajono savivaldybės administracijos, seniūnijų ir gatvių apšvietimo bei savivaldybės biudžetinių ir viešųjų įstaigų elektros energijos poreikiams patenkinti. Projektas atitinka Ukmergės rajono savivaldybės strateginio plėtros plano 2021–2027 metams, patvirtinto Ukmergės rajono savivaldybės tarybos 2021 m. gegužės 27 d. sprendimu Nr. 7-125 ,,Dėl Ukmergės rajono savivaldybės 2021-2027 strateginio plėtros plano patvirtinimo“ 2 prioriteto „Subalansuota Ukmergės rajono plėtra“ 2.2. tikslo ,,Kurti modernią, inovatyvią ir darnią aplinką“ 2.2.2. uždavinį „Modernizuoti ir plėsti inžinerinę infrastruktūrą“. Projekto įgyvendinimui 2021-06-23 mero potvarkiu Nr. 9-26 buvo sudaryta darbo grupė, skirta įvertinti saulės elektrinės įrengimo galimybes, numatyti techninius, administracinius ir finansinius sprendinius.

**2. Sprendimo projekto tikslas ir esmė:**

Ukmergės rajono savivaldybė, siekdama mažinti išmetamų šiltnamio efektą sukeliančių dujų kiekį ir skatindama atsinaujinančių energijos išteklių naudojimą, ketina įgyvendinti projektą „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“. Buvo pateiktos paraiškos nutolusiai saulės elektrinei įrengti/įsigyti administracijos, seniūnijų ir gatvių apšvietimo bei savivaldybių biudžetinių ir viešųjų įstaigų elektros energijos poreikiams patenkinti atsinaujinančiais energijos ištekliais (saulės energija). Su Lietuvos Respublikos aplinkos ministerijos Aplinkos projektų valdymo agentūra buvo pasirašytos finansavimo sutartys. Savivaldybės biudžetinių ir viešųjų įstaigų gautos subsidijos bus nukreipiamos savivaldybės nutolusiai saulės elektrinei suprojektuoti ir įrengti, o vėliau šios elektrinės pagaminama energija bus aprūpinamos nurodytos įstaigos bei gatvių apšvietimas.

2021-06-23 mero potvarkiu Nr. 9-26 sudaryta darbo grupė, kuri, siekdama įvertinti saulės elektrinės įrengimo galimybes, numatyti techninius, administracinius ir finansinius sprendinius, inicijavo investicinio projekto parengimą šiems sprendiniams rasti.

2021 m. rugsėjo mėn. parengtame UAB “Ukmergės šiluma” Saulės elektrinės įrengimo, valdymo ir plėtros Ukmergės rajone investiciniame projekte, vertinant investicijų poreikį saulės elektrinės įrengimui turimame žemės sklype, buvo vadovautasi 2020 m. balandžio 20 d. pagal VERT nustatytu išlaidų dydžių, kuris sudarė 820 Eur/kW (be PVM). Įvertinant tai, kad per pastaruosius metus dėl geopolitinių pokyčių bei ženkliai pasikeitusios rinkos situacijos planuotas saulės elektrinių parko investicijos dydis (2952000,00 Eur be PVM), apskaičiuotas pagal minėtą VERT nustatytą išlaidų dydį, neatitinka realių šio laikotarpio statybos kainų, investicijos turi būti koreguojamos, įvertinant šiuos esminius pokyčius, kurie negalėjo būti įvertinti, rengiant investicinį projektą.

 Statistikos departamento paskelbta statybos sąnaudų elementų kainų analizė rodo, kad kainos 2022 m. kovą, palyginus su praeitų metų tuo pačiu laikotarpiu, padidėjo 19,8 procento (žr. statistikos departamento tinklapį).

Per minėtą laikotarpį ženkliai keitėsi ir elektros energijos kaina, todėl šis faktorius, įtakojantis investicinio projekto efektyvumą ir atsiperkamumą, taip pat turi būti koreguojamas.

Atsižvelgiant į minėtas aplinkybes, planuojama investicinio projekto vertė koreguojama iki 3300000 Eur (be PVM), o skaičiuojama elektros energijos kaina – 0,27 Eur/kWh.

Koreguotas investicijų poreikis, reikalingas 3600 kW elektrinių parko įrengimui, 3300000 Eur (be PVM) arba 3993000 Eur (su PVM).

Įvertinus šiuos koregavimus, atliktas planuojamų investicijų efektyvumo vertinimas.

Darbo grupės siūlymu, esant ženkliai pakilusioms kainoms siekiant įgyvendinti vykdomą projektą, investicinį projektą tikslinga koreguoti, didinant projekto vertę.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

**4. Sprendimui įgyvendinti reikalingos lėšos ir galimi finansavimo šaltiniai:** Projektui įgyvendinti reikalingos lėšos ir galimi finansavimo šaltiniai apsprendžiami parengtame investiciniame projekte.

**5. Priėmus sprendimą laukiami rezultatai, galimos pasekmės:**

Parengtas ir patvirtintas Saulės elektrinės įrengimo, valdymo ir plėtros Ukmergės rajone investicinis projektas.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:-**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas**: neatliekamas.

**9. Sekretoriatas priimtą sprendimą pateikia:**

 Savivaldybės administracijos Strateginio planavimo, investicijų ir verslo plėtros skyriui.

**10. Aiškinamojo rašto priedai:** Saulės elektrinės įrengimo, valdymo ir plėtros Ukmergės rajone investicinis projektas.

Strateginio planavimo, investicijų ir

verslo plėtros skyriaus vedėja Inga Pračkailė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_